వాటర్‌ హెల్త్‌తో వొడాఫోన్‌ జట్టు
నవతెలంగాణ- బిజినెస్‌ బ్యూరో
వొడాపోన్‌ ఇండియా గురువారం హైదరాబాద్‌లో వాటర్‌ హెల్త్‌ ఇండియా (డబ్ల్యుహెచ్‌ఐఎన్‌)తో ఒప్పందం కుదుర్చుకుంది. దీంతో ఆంధ్రప్రదేశ్‌, తెలంగాణ, గుజరాత్‌, కర్నాకట, తమిళనాడు తదితర రాష్ట్రాల్లోని 450 ప్రాంతాల్లో డబ్ల్యుహెచ్‌ఐఎన్‌ నగదు వసూళ్లకు వొడాఫోన్‌ సహకరించనుంది. పబ్లిక్‌, ప్రయివేటు భాగస్వామ్యంలో ఏర్పాటు చేసే కమ్యూనిటీ వాటర్‌ సిస్టమ్స్‌ (సిడబ్ల్యుసి) వ్యాపారంలో వొడాఫోన్‌ ఎం-పెసా ద్వారా వినియోగదారుల నుంచి రుసుంల వసూలకు సహకరించనుంది. దేశంలోని ఇతర ప్రాంతాలకు కూడా ఈ సేవలను విస్తరిస్తామని వాటర్‌ హెల్త్‌ ఇంటర్నేషనల్‌ సీవోవో వికాస్‌ షా తెలిపారు. 2020 నాటికి 10 కోట్ల మందికి దీన్ని అందుబాటులోకి తేవాలని లక్ష్యంగా పెట్టుకున్నామన్నారు. ఎం-పెసా ప్రస్తుతం దేశ వ్యాప్తంగా 90,000 ఎజెంట్లను కలిగి ఉందని వొడాఫోన్‌ ఇండియా ఎం-పెసా బిజినెస్‌ హెడ్‌ సురేష్‌ సేథీ అన్నారు. తెలుగు రాష్ట్రాలకు తమ సేవలను విస్తరించినట్లుయిందని తెలిపారు.
మీ స్నేహితులకు రికమెండ్ చెయ్యండి